




KĖDAINIŲ RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO PARAIŠKOS „KĖDAINIAI – LIETUVOS KULTŪROS SOSTINĖ 2026 M.“ TEIKIMUI

[bookmark: _GoBack]2024 m. birželio 28 d. Nr. TS-246
Kėdainiai


Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 4 dalimi, priemonės „Lietuvos kultūros sostinė“ dalinio finansavimo iš valstybės biudžeto lėšų taisyklių, patvirtintų Lietuvos Respublikos kultūros ministro 2010 m. lapkričio 24 d. įsakymu Nr. ĮV-617 „Dėl Priemonės „Lietuvos kultūros sostinė“ dalinio finansavimo iš valstybės biudžeto lėšų taisyklių patvirtinimo“, 5 ir 22 punktais, Kėdainių rajono savivaldybės taryba nusprendžia:
1. Pritarti projekto paraiškos „Kėdainiai – Lietuvos kultūros sostinė 2026 m.“ (toliau – Projektas) Lietuvos Respublikos kultūros ministerijai teikimui.
2. Įpareigoti Kėdainių rajono savivaldybės merą sudaryti projekto „Kėdainiai – Lietuvos kultūros sostinė 2026 m.“ paraiškos rengimo grupę iš Kėdainių rajono savivaldybės kultūros įstaigų, Kėdainių rajono savivaldybės administracijos, Kėdainių rajone veikiančių nevyriausybinių organizacijų bei kitų Kėdainių rajono savivaldybės teritorijoje veikiančių asmenų ir visuomenės atstovų.
3. Pavesti Kėdainių kultūros centrui atlikti Projekto vykdytojo funkcijas.
4. Prisidėti prie Projekto finansavimo iš savivaldybės biudžeto lėšų ne mažiau kaip 20 proc. visų tinkamų finansuoti Projekto išlaidų.
5. Padengti visas netinkamas finansuoti, tačiau šiam Projektui įgyvendinti būtinas išlaidas, ir tinkamų finansuoti išlaidų dalį, kurios nepadengia Projektui skiriamo finansavimo lėšos.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras                                                                                                Valentinas Tamulis

